CELEX: 22005D0072
Language: hr
Date: 2005-04-29 00:00:00
Title: Odluka Zajedničkog odbora EGP-a br. 72/2005 od 29. travnja 2005. o izmjeni Protokola 31 uz Sporazum o EGP-u, o suradnji u posebnim područjima izvan područja četiriju sloboda

11/Sv. 99
            
            
               HR
            
            
               Službeni list Europske unije
            
            
               192
            
         22005D0072
   
               L 239/64
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a br. 72/2005
   od 29. travnja 2005.
   o izmjeni Protokola 31 uz Sporazum o EGP-u, o suradnji u posebnim područjima izvan područja četiriju sloboda
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegove članke 86. i 98.,
   budući da:
   
               (1)
            
            
               Protokol 31 uz Sporazum je izmijenjen Odlukom Zajedničkog odbora EGP-a br. 180/2004 od 16. prosinca 2004. (1).
            
         
               (2)
            
            
               Primjereno je proširiti suradnju ugovornih stranaka u Sporazumu kako bi se uvrstile pripremne radnje za unapređivanje europskog istraživanja sigurnosti (2005.).
            
         
               (3)
            
            
               Protokol 31 uz Sporazum trebalo bi stoga izmijeniti kako bi se omogućilo provođenje takve suradnje od 1. siječnja 2005.,
            
         ODLUČIO JE:
   Članak 1.
   Članak 1. Protokola 31 uz Sporazum mijenja se kako slijedi:
   
               1.
            
            
               Tekst stavka 1. zamjenjuje se sljedećim:
               „1.   Države EFTA-e od 1. siječnja 1994. sudjeluju u provedbi okvirnih programa aktivnosti Zajednice u području istraživanja i tehnološkog napretka navedenih u stavku 5. te od 1. siječnja 2005. i aktivnosti navedenih u stavku 9., kroz sudjelovanje u njihovim posebnim programima.”;
            
         
               2.
            
            
               Tekst stavka 2. zamjenjuje se sljedećim:
               „2.   Države EFTA-e financijski pridonose aktivnostima iz stavaka 5. i 9. u skladu s člankom 82. stavkom 1. točkom (a) Sporazuma.”;
            
         
               3.
            
            
               Tekst stavka 6. zamjenjuje se sljedećim:
               „6.   Vrednovanje i značajnije preusmjeravanje aktivnosti u okviru programa aktivnosti Zajednice u području istraživanja i tehnološkog razvoja navedenih u stavcima 5. i 9., reguliraju se postupkom iz članka 79. stavka 3. Sporazuma.”;
            
         
               4.
            
            
               Iza stavka 8. umeće se sljedeći stavak:
               „9.   Države EFTA-e od 1. siječnja 2005. sudjeluju u aktivnostima Zajednice u okviru sljedeće proračunske stavke, uvrštene u opći proračun Europske unije za proračunsku godinu 2005.:
               
                           —
                        
                        
                           
                              Proračunska stavka 08.14.01: ‚Pripremne radnje za unaprjeđivanje europskog istraživanja sigurnosti (2005.)’.”
                        
                     
         Članak 2.
   Ova Odluka stupa na snagu dan nakon što se Zajedničkom odboru EGP-a dostavi posljednja obavijest u skladu s člankom 103. stavkom 1. Sporazuma (2).
   Ova se Odluka primjenjuje od 1. siječnja 2005.
   Članak 3.
   Ova se Odluka objavljuje u odjeljku o EGP-u i Dodatku o EGP-u Službenom listu Europske unije.
   
      Sastavljeno u Bruxellesu 29. travnja 2005.
      
         
            Za Zajednički odbor EGP-a
         
         
            Predsjednik
         
         Richard WRIGHT
      
   
   
      (1)  SL L 133, 26.5.2005., str. 42.
   
      (2)  Ustavni zahtjevi nisu navedeni.